Kuivastu kõrts
Kuivastu kõrts on kultuurimälestis Saare maakonnas Muhu vallas Kuivastu külas. Kõrtsihoone on ehitatud pärast 1840. aastat, arhitekt oli Nommen Lorenzon. 1970. aastatel hakati hoonet rekonstrueerima eesmärgiga teha sellest hotell-pansionaat. Praegu seisab hoone tühjalt ja laguneb. Kuivastu kõrtsis sündis 1885. aastal luuletaja, tõlkija ja keeleteadlane Villem Grünthal-Ridala.